<classify> MAPUTO, MSUMBIJI SERIKALI ya Msumbiji inatarajia kutumia karibu Dola zaMarekani 325,000 266,000 sawa nashilingi za Tanzania takribani milioni 750 kwa ajili ya maandalizi ya ziara yaKiongozi wa Kanisa Katoliki duniani, Papa Francis wiki ijayo. Redio ya serikali ndiyo iliyotangaa kiwango hicho cha fedhana kueleza kuwa kila mmoja ameonekana kufurahia. Kuna bajeti ya msingi, lakini inarekebishwa,ukizingatia kuwa wakati mambo kama haya yanafanywa, kuna hali fulani ambazozinahitaji kushughulikiwa, Waziri wa Mambo ya Nje, Jose Pacheco aliiambiaRedio Msumbiji, akithibitisha kiwango hicho. Baadhi ya wakazi katika jiji la Maputo waliliambia Shirikala Utangazaji la Uingereza la BBC kuwa kiwango hicho cha fedha kinapaswakutumika kuboresha jiji haijalishi ni mtu gani muhimu anatembelea. Huu ni ujinga! Kwanini tusubiri hadi ziara ya Papandipo tuufanye mji wetu uwe mzuri? Hivi ndivyo Maputo inavyopaswa kuonekanawakati wote, alisema Bernicia Cotela akielezea jinsi maandalizi yakuuweka sawa mji wa Maputo kwa ajili ya ziara hiyo ya Papa yalivyoshika kasi. Ni kama kupaka kipodozi kwenye mwili wako kabla yakuoga. Kwanini uchore picha nzuri katika kitu ambacho sio cha kweli? Wengine, kama Afonso Silveira, anadhani kiwangokilichotangazwa kwa ajili ya maandalizi hayo ni sahihi kwa sababu kuhakikishaulinzi wa Papa ni jambo linalohitaji uwekezaji mkubwa ... ikiwa ni pamoja nabarabara, kanisa na viwanja. Lakini pia nina maoni kama suala la usafi,ulinzi na ukarabati wa jiji ni lazima iwe kazi ya kudumu kwetu sote, pamoja naserikali, aliongeza  <topic>: kimataifa 